सडक विभागका महानिर्देशक रवीन्द्रनाथ श्रेष्ठ भने विदेशी आउँदा मात्रै नभई अघिपछि पनि सडक तथा अन्य संरचना मर्मतसम्भार हुँदै आएको दाबी गर्छन्। उनले भने, ‘तपाईंले विदेशी पाहुना आउँदा मात्रै सडक मर्मच भएको भन्नुहुन्छ। तर, हामी वार्षिक बजेट छुट्ट्याएर सडक मर्मतसम्भार गरिरहेका छौं।’ श्रेष्ठका अनुसार सडक विभागले वर्षको दुईपटक सडक मर्मतसम्भार गर्दै आइरहेको छ। बिमस्टेक सम्मेलनका कारण गत वर्षभन्दा चाँडो सडक मर्मतसम्भार गर्नुपरेको उनले बताए। ‘भदौ र फागुनमा नियमित रूपमा सडकका खाल्डाखुल्डी टाल्ने गर्छाैं। तर, अहिले बिमस्टेकका कारणले केही छिटो भएको हो,’ श्रेष्ठले भने।
